Diari Oficial de la Generalitat Valenciana


Sumari del DOGV 2826, del 13-09-1996 (1996/839197)

ORDRE de 3 de setembre de 1996, del conseller de Presidència per la qual es constitueix la comissió gestora de l'entitat local inframunicipal de la Llosa de Camacho (Alcalalí).
--------------------------------------------------------------------------------------------------------------------------------------------------------------------------------

### Dades del document

Número de DOGV
:   2826

Data del DOGV
:   13-09-1996

Secció del DOGV
:   ALTRES DISPOSICIONS

Número del document
:   1996/839197


Data del document
:   03-09-1996

Organisme emissor
:   Conselleria de Presidència

Tipus de document
:   Ordre

ORDRE de 3 de setembre de 1996, del conseller de Presidència per la qual es constitueix la comissió gestora de l'entitat local inframunicipal de la Llosa de Camacho (Alcalalí).   
El Consell de la Generalitat Valenciana, mitjançant el Decret 70/1996, de 4 d'abril, va aprovar la constitució de l'entitat local d'àmbit territorial inferior al municipi de la Llosa de Camacho (Alcalalí).  
L'article 2 d'aquest decret estableix que es constituirà una comissió gestora que regirà la nova entitat fins les pròximes eleccions locals, d'acord amb el Decret 102/1988, de 18 de juliol, del Govern Valencià.  
S'han complit les prescripcions previstes en l'esmentat Decret 102/1988. Per tant, fent ús de les facultats que em confereix l'article 1.2, del Decret 102/1988, de 18 de juliol, del Consell de la Generalitat Valenciana  
ORDENE  
Article 1  
1. L'entitat local d'àmbit inframunicipal de la Llosa de Camacho es regirà per una comissió gestora integrada per tres membres, la qual exercirà les seues funcions fins la celebració de les pròximes eleccions locals.  
2. Es designa com a membres de l'esmentada comissió gestora els següents electors de l'entitat local inframunicipal:  
- Sra. Josefa Martínez Cantó  
- Sr. Juan Carlos Mengual Taverner  
- Sr. Vicente Buigues Oltra  
Article 2  
Els vocals designats, assistits pel secretari de l'Ajuntament d'Alcalalí, que actuarà com a fedatari públic, es reuniran el dia 21 de setembre de 1996, a les 11 hores, a les antigues escoles de la Llosa de Camacho, per tal de fer la sessió constitutiva de la comissió gestora i d'elegir president d'aquesta, d'acord amb el procediment establit en l'article 1.3 del Decret 102/1988, del Consell de la Generalitat Valenciana, abans esmentat.  
En aquesta sessió es determinarà la seu de la comissió gestora.  
Contra aquesta ordre, que posa fi a la via administrativa, és procedent interposar, després de la comunicació prèvia preceptiva al conseller de Presidència, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquesta ordre en el Diari Oficial de la Generalitat Valenciana, de conformitat amb els articles 48, 109.c i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 37.1, articles 52.2.f i article 58 de la Llei reguladora de la Jurisdicció Contenciosa Administrativa (disposicions addicionals deu i onze de la Llei 30/1992), sense perjudici que els interessats puguen exercir qualsevol altre recurs que estimen oportú.  
València, 3 de setembre de 1996  
El conseller de Presidència,  
JOSÉ JOAQUíN RIPOLL SERRANO